138

Þá er lagt til að sambærileg tilkynningarskylda og vernd starfsmanna vegna gruns um brot í starfsemi verði sett á vegna sérhæfðra sjóða og gilda um verðbréfasjóði í tveimur nýjum ákvæðum, 100. gr. a og 100. gr. b. Þá er lögð til viðbót við stjórnvaldssektarheimildir Fjár- málaeftirlitsins í 101. gr. laganna þannig að heimilt sé að sekta fyrir ítrekuð eða gróf brot gegn reglum sérhæfðra sjóða fyrir almenna fjárfesta (áður fjárfestingarsjóðir) til að gæta samræmis við lög um verðbréfasjóði og svo vegna nýrra ákvæða um ferla fyrir tilkynningarskyldu starfs- manna vegna brots í starfsemi og þagnarskyldu vegna slíkrar tilkynningar. Í sektarheimild þessari felst heimild til sektar vegna ítrekaðra eða grófra brota gegn fjárfestingarstefnu sjóðs. Einnig er lagt til að við 2. mgr. 117. gr. verði bætt við heimildum Seðlabanka Íslands til að setja reglur um hæfisskilyrði stjórnarmanna og framkvæmdastjóra og um starfskjarastefnu og kaupaukakerfi. Lagt er til að bætt verði við lög um rekstraraðila sérhæfðra sjóða þremur nýjum ákvæðum til bráðabirgða þar sem, í fyrsta lagi er kveðið á umákveðinn aðlögunartíma fyrir rekstraraðila til að tilnefna nýjan vörsluaðila hafi þegar verið tilnefndur vörsluaðili sem uppfyllir ekki breytt skilyrði til vörsluaðila sérhæfðra sjóða samkvæmt frumvarpinu, hvort sem um er að ræða sérhæfða sjóði fyrir almenna fjárfesta eða aðra sérhæfða sjóði. Í öðru lagi er kveðið á um eins árs aðlögunartíma fyrir rekstraraðila sérhæfðra sjóða fyrir almenna fjárfesta og vörsluaðila sjóðanna til að uppfylla breyttar kröfur til stjórnarmanna rekstrarfélaga og vörsluaðila sem gerðar eru í frumvarpinu. Og í þriðja lagi, í ljósi tillagna í frumvarpinu til breyttrar hugtaka- notkunar að því er varðar fjárfestingarsjóði sem fengið hafa staðfestingu Fjármálaeftirlitsins til markaðssetningar til almennra fjárfesta, er kveðið á um aðlögunarfrest fyrir þá rekstraraðila sérhæfðra sjóða sem reka slíka sjóði til uppfærslu markaðsefnis og annarra upplýsinga þar sem við á þannig að vísað sé til sérhæfðra sjóða fyrir almenna fjárfesta í stað fjárfestingarsjóða. Lagt er til að breytingar verði gerðar á lögum um fjármálafyrirtæki þannig að rekstrarfélög verðbréfasjóða falli ekki lengur undir þá skilgreiningu að vera fjármálafyrirtæki í skilningi laganna heldur fjármálastofnun og er sú breyting til samræmis við þá stöðu sem rekstraraðilar sérhæfðra sjóða hafa samkvæmt lögunum. Eftir breytinguna gilda þau ákvæði laga um fjár- málafyrirtæki um rekstrarfélög verðbréfasjóða sem sérstaklega er vísað til í frumvarpi þessu, en einnig þau ákvæði laganna sem taka til fjármálastofnana. Þá er lagt til að ákvæði laganna um starfsleyfi, starfsheimildir og starfsskilyrði rekstrarfélaga verðbréfasjóða verði færð yfir í lög um verðbréfasjóði til að gæta samræmis við UCITS-tilskipunina. Þá er lögð til breyting á lögum um opinbert eftirlit með fjármálastarfsemi sem fórst fyrir að gera við setningu nýrra laga um rekstraraðila sérhæfðra sjóða. Lögð er til breyting á lögum um viðbótareftirlit með fjármálasamsteypum til að endur- spegla þá breytingu sem lögð er til með frumvarpinu þar sem ákvæði um meðal annars stofn- framlag og eiginfjárgrunn rekstrarfélaga verðbréfasjóða færast úr lögum um fjármálafyrirtæki og í lög um verðbréfasjóði. Sú breyting sem lögð er til á lögum um verðbréfamiðstöðvar, uppgjör og rafræna eignar- skráningu fjármálagerninga er vegna breytinga á heiti laga um verðbréfasjóði sem gerð var með lögum um rekstraraðila sérhæfðra sjóða. Breyting sem lögð er til á lögum um aukatekjur ríkissjóðs helgast af því að ákvæði um starfsleyfi rekstrarfélaga verðbréfasjóða færast úr lögum um fjármálafyrirtæki yfir í lög um verðbréfasjóði. Sú breyting sem lögð er til á lögum um skilameðferð lánastofnana og verðbréfafyrirtækja er til að endurspegla þá breytingu sem lögð er til á lögum um fjármálafyrirtæki þar sem rekstrarfélög verðbréfasjóða koma til með að falla undir skilgreininguna á fjármálastofnun en ekki fjármálafyrirtæki.